AMA ฟื้นตัวรอบใหม่! บวกแรง 8% คาดเก็งฯค่าระวางเรือขาขึ้น-ธุรกิจครึ่งปีหลังสดใส
AMA ฟื้นตัวรอบใหม่! บวกแรง 8% คาดเก็งฯค่าระวางเรือขาขึ้น-ธุรกิจครึ่งปีหลังสดใส โดย ณ เวลา 14.52 น. อยู่ที่ระดับ 6.50 บาท บวก 0.50 บาท หรือ 8.33% ด้วยมูลค่าซื้อขาย 6.96 ล้านบาท
12 ก.ค. 2561

ผู้สื่อข่าวรายงานว่า บริษัท อาม่า มารีน จำกัด (มหาชน) หรือ AMA ณ เวลา 14.52 น. อยู่ที่ระดับ 6.50 บาท บวก 0.50 บาท หรือ 8.33% ด้วยมูลค่าซื้อขาย 6.96 ล้านบาท คาดเก็งฯค่าระวางเรือขาขึ้น-ธุรกิจครึ่งปีหลังสดใส

บล.โกลเบล็ก ระบุว่า ช่วงครึ่งปีหลังยังมีประเด็นให้ติดตามจากแผนการนำเข้าน้ำมันปาล์มจากจีนหลังปัจจุบันสต๊อกน้ำมันปาล์มในประเทศจีนตกต่ำ แต่กำไรงวดไตรมาส1/61 คิดเป็นเพียง 1% ของประมาณการปี 61 ของฝ่ายวิจัย ตลอดจนความเสี่ยงจากราคาน้ำมันซึ่งยังน่าจะกดดันผลประกอบการในระยะสั้น กล่าวคือราคาน้ำมันดิบ Brent ยังมีค่าเฉลี่ยในงวด ไตรมาส2/61 (QTD) โดยรวมจึงปรับลดกำไรปี 61 – 62 ลง 56.7% และ 58% ตามลำดับ มาอยู่ที่ 105 และ 124 ล้านบาท ล้านบาท หดตัว 58%เทียบช่วงเดียวกันของปีก่อน และกลับมาฟื้นตัว 18%เทียบช่วงเดียวกันของปีก่อน ด้วยสมมติฐานการทยอยซื้อเรือเพิ่มอีก 1 ลำในปี 62 และอัตรากำไรขั้นต้นที่ลดลงจาก 31% ในปี 60 มาอยู่ที่ 20% ทั้งในปี 61 – 62
จากผลประกอบการในงวดไตรมาส 1/61 และราคาน้ำมันดิบ Brent ในงวดไตรมาส 2/61 (QTD) ที่ยังคงปรับตัวเพิ่มขึ้น ตลอดจนราคาน้ำมันปาล์มที่กดดันลูกค้ารายหลัก เป็นปัจจัยกดดันผลประกอบการในระยะสั้นถึงระยะกลาง เป็นผลให้ฝ่ายวิจัยปรับลดมูลค่าเหมาะสมลงเหลือ 7.5 บาท (จากวิธี DCF ด้วย growth ที่ 0% และ WACC ที่ 8.9%) พร้อมกับปรับลดคำแนะนำลงเป็น “ถือ” เพื่อติดตามราคาน้ำมันปาล์มที่ยังมีโอกาสฟื้นตัวช่วงครึ่งปีหลังและเป็นปัจจัยทำให้ AMA สามารถเจรจาปรับขึ้นค่าบริการ และส่งผลให้อัตรากำไรขั้นต้นทยอยฟื้นตัวในช่วง 2H61
บล.กรุงศรี ระบุว่า ดัชนีค่าระวางเรือ BDI เพิ่มขึ้น 31 จุด อยู่ที่ระดับ 1,586 จุด เพิ่มขึ้นวันแรกในรอบ 3 วันทำการ เป็นบวกต่อ sentiment การลงทุนในหุ้นกลุ่มเดินเรือ PSL TTA